### Forslag til VEDTÆGTER FOR FORENINGEN:

**Kvong Medborgerhus**

VEDTAGET PÅ

DEN STIFTENDE GENERALFORSAMLING

25. november 2019

\* \* \* \* \* \* \*

**Hjemsted og formål**

**§ 1**

**Kvong Medborgerhus** er en frivillig forening med hjemsted i Kvong Sogn, Varde Kommune, oprettet den 25. november 2019, som en sammenlægning af foreningerne Aktiv Kvong og Kvong Gamle Skole.

**§ 2**

**Kvong Medborgerhus** har til formål at stille gode og billige lokaler til rådighed for lokalområdets idræts-, ungdoms- og foreningsliv.

**Stk.2.**

Foreningen skal sikre at bygninger og grund fremstår præsentabelt til glæde for sognets beboere og gæster. Dette kan også ske gennem nedrivning af tiloversblevne bygninger og bygning af nye.

**Kvong Medborgerhus drift**

**§ 3**

Driften gennemføres ved offentlige og private bidrag fra myndigheder, fonde og foreninger samt fra medlemskontingent og lejeindtægter.

**Stk.2.**

**Kvong Medborgerhus** kan selv, eller i samarbejde med andre, stå for indtægtsgivende arrangementer.

**Stk.3.**

Et eventuelt overskud ved driften tilfalder foreningen, til imødegåelse af fremtidige års eventuelle underskud og i øvrigt til forbedringer, byggeforanstaltninger, udvidelser og lignende.

# Medlemmer

**§ 4**

Enhver, der har interesse for **Kvong Medborgerhus** virke, kan optages som medlem.

**Stk.2.**

Medlemmernes bidrag giver ikke ret til nogen del af foreningen**s** formue eller til udbytte af nogen art. Medlemmerne hæfter ikke personligt for foreningens gæld.

**Stk.3.**

Medlemskab giver adgang til, ved fremmøde på generalforsamlingen, at afgive stemme.

Ingen kan afgive mere en én stemme, og der kan ikke stemmes ved fuldmagt.

# Generalforsamling

**§ 5**

Generalforsamlingen er højeste myndighed i **Kvong Medborgerhus**. Generalforsamlingen skal godkende erhvervelse, afhændelse og pantsætning af fast ejendom, bortset fra omprioritering.

**Stk.2.**

Ordinær generalforsamling afholdes hvert år i november måned.

Tid- og sted for generalforsamlingen offentliggøres lokalt mindst en måned før afholdelsen.

Dagsordenen, der mindst skal indeholde nedenstående punkter, og evt. bilag lægges på et lokalt elektronisk medie.

 1. Valg af dirigent, referent og stemmetællere.

 2. Bestyrelsen aflægger beretning.

1. Det reviderede regnskab forelægges til godkendelse.
2. Bestyrelsens forslag til budget, herunder kontingent, forelægges til godkendelse.

 5. Valg af bestyrelsesmedlemmer og suppleanter.

 6. Valg af revisor.

 7 Indkomne forslag

 8. Eventuelt

**Stk. 3.**

Forslag, som ønskes behandlet på den ordinære generalforsamling, skal være skriftligt indgivet til bestyrelsen senest 14 dage før generalforsamlingen, og lægges senest 7 dage før ud som bilag jf. §5stk.2.

**§ 6**

Ekstraordinær generalforsamling kan afholdes, når bestyrelsen ønsker det. Ekstraordinær generalforsamling skal i øvrigt indkaldes af bestyrelsen, når mindst 20 medlemmer kræver det.

Den indkaldes som en ordinær generalforsamling.

**§ 7**

Beslutninger på en ordinær eller ekstraordinær generalforsamling træffes ved almindelig stemmeflerhed med undtagelse af vedtægtsændringer og beslutning om nedlæggelse.

**Stk.2.**

Generalforsamlingen er beslutningsdygtig uden hensyn til de fremmødte medlemmers antal.

Afstemninger foretages skriftligt, når blot ét medlem fremsætter ønske derom.

**Stk.3.**

Alle personvalg foretages ved skriftlig afstemning, blandt medlemmer der skriftligt eller mundtligt har tilkendegivet at de er kandidater.

**Stk.4.**

Over det på generalforsamlingen passerede og eventuelt vedtagne føres en protokol, der underskrives af dirigenten.

# Bestyrelsen

# § 8

Bestyrelsen består af 5 medlemmer, som vælges på den ordinære generalforsamling.

**Stk.2.**

Bestyrelsens medlemmer vælges for 2 år. 3 i ulige år og 2 i lige.

Der vælges hvert år 1 suppleant, for ét år.

**Stk.3.**

Bestyrelsen konstituerer sig selv, og fastsætter selv sin forretningsorden.

**Stk.4**.

Bestyrelsen er beslutningsdygtig, når mødet er lovligt indkaldt. Beslutninger træffes ved almindeligt flertal. I tilfælde af stemmelighed er formandens stemme afgørende.

**Stk.5.**

Et bestyrelsesmedlem er inhabilt i sager, hvori vedkommende eller dennes nærmeste har økonomisk eller særlig interesse i sagens udfald. I øvrigt er de almindelige regler for inhabilitet gældende.

**Stk.6.**

Der føres referat over bestyrelsens møder.

**§ 9**

Bestyrelsesmedlemmer skal være myndige.

**Stk.2.**

Bestyrelsesmedlemmer hæfter ikke personligt for **Kvong Medborgerhus’** gæld og kan ikke modtage honorar.

**Bestyrelsens opgaver**

**§ 10**

Bestyrelsen udøver ledelsen af drift, administration og alle økonomiske anliggender mellem generalforsamlingerne, under hensyntagen til foreningens formål.

**Stk.2.**

## Bestyrelsen udarbejder budget for det kommende år, til godkendelse på generalforsamlingen.

**Stk.3.**

Bestyrelsen kan, inden for rammerne af budgettet, ansætte og afskedige personale.

#### **Hæftelse og tegningsret**

**§ 11**

Foreningen **Kvong Medborgerhus** hæfter med sin kapital for alle påhvilende gældsforpligtelser, efter dansk rets almindelige regler.

**Stk.2.**

Til at forpligte foreningen over for tredjemand, kræves underskrift af bestyrelsens formand i forening med et bestyrelsesmedlem.

**Regnskab**

**§ 12**

Regnskabsåret går fra 1. oktober til 30. september.

**Stk.2.**

Bestyrelsen har ansvaret for, at der hvert år udarbejdes driftsregnskab og status. Regnskabet skal revideres og forelægges på den førstkommende ordinære generalforsamling til godkendelse.

**Vedtægtsændring**

**§ 13**

Ændringer i vedtægterne kan besluttes med 2/3 flertal på en generalforsamling, hvor punktet er på dagsordenen.

**Nedlæggelse**

**§ 14**

Ved beslutning om nedlæggelse overgår overskydende midler til kulturelle og idrætslige formål i Kvong Sogn.

#### **Ikrafttræden**

**§ 15**

Nærværende vedtægters bestemmelser træder i kraft ved vedtagelsen, og underskrives af den valgte bestyrelse og generalforsamlingens dirigent.

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Underskrift af samtlige bestyrelsesmedlemmer:

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_